  Мектеп кітапханасы оқу процесін әдебиетпен және ақпаратпен  қамтамасыз ететін білім беру ұйымындарының маңызды құрылымдық бөлімшесі,сондай –ақ білімді, рухани және интеллектуалды қатынасты, мәдениетті тарату орталығы болып табылады.

2017-2018 оқу жылында мектеп оқушылары оқулықтармен қамтамасыз етілді және жаңа бағдарлама бойынша 2ші,5ші,7ші сыныптар жаңа оқулықтармен толықтырылды.Мектеп кітапханасынан бірінші кезекте Қазақстан Республикасының №173 қаулысына сәйкес оқушылар оқулықпен қамтамасыз етілсе,одан артылған оқулықтармен сатып алуға мүмкіндігі келмейтін оқушылар,бірінші кезекте аз қамтылған отбасылармен көп балалы отбасыларының балалары қамтылады.Қалған оқулық жеткіліксіз болған жағдайда оқушыларға жыл сайын ата-аналар тарапынан көмектер көрсетіліп отырады.

  Оқырмандарды зерттеу, оқырмандар талабымен санасу кітапхана жұмыстарының негізгі бағыттарының бірі.Оқу жылының басында «Мен оқығанды ұнатамын» тақырыбында 1сынып оқушыларымен кітапхананы таныстыру және кітапханаға саяхат жасалды.

  Балалардың  кішкентай кезінен кітапқа деген сүйіспеншілігін, оқуға деген ынтасын арттыру біздің міндетіміз.

1-4сынып оқушылары барлығы кітапхана оқырмандары болып саналады .Бұл оқырмандарымыз балаларға арналған әдеби кітаптарды көп оқиды, соның ішінде  ертегілерді қызығып оқиды, оқыған кітаптары туралы ой бөліседі. 5-8 сынып оқырмандары тарихи, хайуанаттар,спорт туралы кітаптарға сұраныс көп алады, әдеби кітаптарды оқиды, энциклопедиялар, сөздіктер пайдаланады.

   9-11 сынып  оқырмандары көбінесе сөздіктер, энциклопедиялар, электрондық оқулықтар пайдаланып оқиды, әдеби кітаптарды мектеп бағдарламасы  бойынша оқиды.

Кітапханада кітап көрмелері, рухани әңгімелер  өткізіліп тұрады.

Кітапхананың әрбір кітабын оқырманға насихаттауда кітап көрмесінің маңызы зор.

Қыркүйек айынан бастап тіл күніне байланысты: «Қазақ тілі-рухани асыл мұра» атты кітап көрмесі ұйымдастырылды. «Тарихқа тағылым,ерліке тағзым»(Кейкі батырдың сүйегінің елге оралуы) тақырыбында «Кейкі батыр» кітабымен танысу.15 қазан Кітапханашылар күніне орай мамандық туралы әңгіме шолу өткізілді.1-желтоқсан тұңғыш Президент күні «Ғасырдың ғажап азаматы»кітап көрмесі жасалып, 2-3сынып оқушыларымен «Кітапхана – білім мен ғылым ордасы » тақырыбында әңгіме өткізілді. Жыл бойы әр ай сайын оқулықтардың тазалығымен күтіп ұстауын кітап секторларымен бірге тексеріліп отырды.Мектептегі жүргізілген оқу-тәрбие жұмыстарымен іс-шараларына қатынасып, үнемі өз үлесімді қосып отырдым.

Елбасымыз Н.Ә.Назарбаевтың «Рухани жаңғыру»атты мақаласын талдап 8-9сыныптарға баяндамалар оқылды.2017 жылы 6 желтоқсан күні Ы.Алтынсарин мектебінде «Кітапхана-рухани жаңғыру жолында:кітап арқылы жаңашылдыққа»тақырыбында кітапханашыларға арналған аудандық зерделі кеңес өтті.Кітапханашыларға зерделі кеңеске белсене қатысып іс-тәжірибесімен бөліскені үшін сертификаттар тапсырылды.Ақпан айында «Буккроссинг» акциясы ұйымдастырылды. «Буккроссинг»сөзі кітаптың айналыста жүруі деген мағынаны білдіреді.Акцияның мақсаты-әдеби кітаптардың өз оқырманын табуына ықпал ету,әр оқырман өзі ұнатып оқыған кітабын өзгелермен бөлісу,кітап алмасу.Арқалық қаласында 9.04-23.04 2018ж «Кітапхана рухани жаңғыру жолында:Кітапханалық жаңашылдықтарды дамыту жолдары мен мүмкіндіктері»тақырыбында біліктілікті арттыру курсынан (көлемі 72сағат) өтіп, сертификатталдым.

**Қорытынды.**

Алдымыздағы оқу жылында  жұмысымыздың  бір саласы – әр кезде жарық көрген  жақсы шығармаларды көпшілік арасында кеңінен насихаттау, олардың кейбір ерекшеліктеріне баса назар аударып жаңарту жолдарында жұмыс  жүргізу,  оқырмандармен жұмыс жүргізу, оқырмандардың  кітапханаға деген көзқарастарын қалыптастыру.

  Білімге ұмтылған оқырманның табылар жері – кітапхана. Кітап оқу жан дүниемізді байытады, жаңа технология заманында да кітап адамның ой – өрісіне ықпал жасап, рухани азығы болып қала бермек. Қазіргі заманға  сай  оқырмандардың ойын ұшқырлайтын іс –шаралар ұйымдастыру. Оқудан  қол үзбейтін оқырмандарды  көбейтіп, оқу –тәрбие  жұмысына ықпал етуге  еңбек ету.  Оқу жылының басында  оқулықтар таратылып, оның жыртылып бүлінбеуін қадағалап тұру.Кітапханалық  библиографиялық ілімнің негіздерімен балаларға арнайы  кітапхана  сабақтарын жүргізу.

Амангелді жалпы білім беретін орта мектебі

**2018-2019 оқу жылындағы мектеп кітапханасының атқарған жұмыстары туралы**

Кітапханашы:Мағзұмова А.Д.